Eszes Judit Emília | Kőrösi Csoma Sándor program
eszes.judit.emilia
Amerikai Magyar Könyvtár és Történelmi Társulat/American Hungarian Library ( New York )
közösség- és programszervezés, fotózás
Célom, hogy New York magyar és nemzetközi közönségének bemutassam a magyar kulturális értékeket.
2012-ben végeztem az Eötvös Lóránd Tudományegyetem nemzetközi tanulmányok szakán, 2017-ben pedig a brüsszeli Jean-Jacques Gailliard Szépművészeti Akadémián fotóművész diplomát szereztem. Egyetemi éveim alatt az ELTE Néptáncegyüttesben táncoltam, Brüsszelben pedig a Carpathia Egyesület által szervezett helyi táncházak lebonyolításában segédkeztem.
2015-től kezdve két éven át a brüsszeli Balassi Intézet koordinátoraként vezettem az intézet könyvtárát, angol, francia és magyar nyelven sajtóközleményeket írtam, programokat szerveztem, fotóztam, és szerveztem a magyar nyelvórákat. Több filmes és fotó projektnek voltam az intézeten belüli felelőse, illetve szabadidőmben brüsszeli fotóművészeti projektekben vettem részt. Kutatómunkát is végeztem, melyen keresztül az 1956-os Forradalom és Szabadságharc belgiumi kapcsolódását vizsgáltam. Összegyűjtöttem a korabeli francia és holland nyelvű média és sajtóanyagokat, és ezeket egy kiállítás keretei között be is mutattuk.
A Kőrösi Csoma Sándor Program keretén belül 2017. szeptembertől az Amerikai Magyar Könyvtár és Történelmi Társulat székhelyén, New Yorkban dolgoztam. Fotószakkört, filmklubot, irodalmi programokat, magyartanítást és kiállításokat szerveztem, és ezzel segítettem a könyvtár látogatottságának növelését és a helyi magyar diaszpóra összefogását. 2018 szeptemberétől folytatom a hagyományőrző, közösségszervező tevékenységet. Célom továbbra is az, hogy továbbvigyem azt az értékmegőrző folyamatot, mely egy külföldi magyar diaszpóra tagjai számára a magyar kultúra és hagyományok iránti kötődés megőrzésén és erősítésén alapszik. Szeretném a magyar kulturális értékeket a nemzetközi és magyar közösség számára bemutatni, és minél szélesebb körben népszerűsíteni.
New York: fotószakkör kiállítás megnyitó
Szavak Kávéháza New Yorkban